
Kerékpár váz élettartam növelésének lehetősége

A kerékpár váz élettartam növelésének lehetőségét választottam témának. Azért választottam ezt, mert hozzám közel álló téma, rendszeresen sportolok egy extrémsportra használt kerékpárral. Sportolás közben nálam is jelentkezett a kerékpár vázakra egyik legjellemzőbb tönkre menetel, a repedés, így célszerűnek tartottam a saját példámon keresztül bemutatni a problémát, annak esetleges megoldását, illetve a dolgozat fő témáját, a probléma megelőzését, a kerékpár váz élettartamának növelését. Utána jártam, hogy milyen anyagból készítik a kerékpárt, ez az anyag milyen szilárdságtani tulajdonságokkal rendelkezik, milyen hőkezelést alkalmaznak. Összegyűjtöttem, hogy milyen vizsgálatokat hajtanak végre a vázon.
A szilárdság/tartósság növelésére többféle lehetőség és ezek kombinációja áll fent. például a csőátmérők és fal vastagságok változtatása, merevítő elemek méreteinek megváltoztatása, más hőkezelés alkalmazása. Én az anyag minőség változtatásának és a merevítő elem változtatásának hatását vizsgáltam. Az utóbbit azért, mivel a javítások során tapasztaltam a kedvező hatását. Ezekkel az eljárásokkal kisméretű súly növekedéssel, vagy akár anélkül érhető el jelentős mechanikai tulajdonság javulás.
A szilárdságtani elemzéssel vizsgáltam meg, hogy az adott változtatások milyen hatást gyakorolnak a váz mechanikai tulajdonságaira, a vizsgált esetek közül az anyagminőség megváltoztatása, a merevítő elem hosszának növelése és kombinációjuk kedvező hatást gyakorol a váz élettartamára.



